ก.ท่องเที่ยว เผย คนจีนเที่ยวตรุษจีนเมืองไทยเพิ่มขึ้น –สร้างรายได้กว่า 12000 ล้านบาท 
วันนี้ (26 ม.ค.2560) นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา ระบุว่าช่วงเทศกาลตรุษจีน ระหว่างวันที่ 27 ม.ค. - 4 ก.พ.2560 จะมีจำนวนนักท่องเที่ยวจีนเพิ่มขึ้น โดยคาดการณ์ว่าจะมีนักท่องเที่ยวจีน เดินทางมาประมาณ 257673 คน เพิ่มขึ้นร้อยละ 10.87 สร้างรายได้กว่า 12000 ล้านบาท เพิ่มขึ้นร้อยละ 13.09ส่วนมาตรการป้องกันปราบปรามอาชญากรรมและการอำนวยความสะดวกในช่วงเทศกาลตรุษจีนนั้น กระทรวงการท่องเที่ยวและกีฬา โดยกองบังคับการตำรวจท่องเที่ยวมีแผนดำเนินการ ดังนี้1.จัดกำลังเจ้าหน้าที่ตำรวจท่องเที่ยวและอาสาสมัคร ช่วยเหลือตำรวจท่องเที่ยวประจำจุดที่มีนักท่องเที่ยวจำนวนมาก ส่วนแหล่งท่องเที่ยวทางน้ำและมีพื้นที่ติดกับทะเล จะมีการประสานสถานีตำรวจน้ำสนธิกำลังร่วมกับกรมเจ้าท่า ในการเฝ้าระวังตรวจตราความปลอดภัยของเส้นทางสัญจรทางน้ำ2.การป้องกันและระงับอัคคีภัย มีการจัดเตรียมแผนเผชิญเหตุเพลิงไหม้ รวมทั้งประชาสัมพันธ์แจ้งเตือนประชาชนให้หมั่นตรวจสอบอุปกรณ์ไฟฟ้า โดยเฉพาะอย่างยิ่งประเภทโคมไฟ ธูป เทียน เต้าเสียบที่ชำรุดแตกร้าวส่วนการป้องกันประทุษร้ายต่อทรัพย์ให้ระมัดระวังการหลอกลวงเอาทรัพย์จากกลุ่มมิจฉาชีพในรูปแบบต่างๆ และช่องทางการติดต่อขอความช่วยเหลือ/แจ้งเหตุ ที่หมายเลข 1155
กระทรวงการท่องเที่ยวและกีฬา ระบุว่าช่วงเทศกาลตรุษจีนจะมีจำนวนนักท่องเที่ยวจีนเพิ่มขึ้น โดยคาดการณ์ว่าจะมีนักท่องเที่ยวจีน เดินทางมาประมาณ 257673 คน สร้างรายได้กว่า 12000 ล้านบาท 
ไทยพีบีเอส,ข่าวไทยพีบีเอส,ThaiPBSnews,ThaiPBS,ตรุษจีน,คนจีน,นักท่องเที่ยว,เที่ยวไทย,กระทรวงการท่องเที่ยวและกีฬา